stanford-oval/wikipedia huggingface dataset:
Deflaatio
Deflaatiokierre

Klassisessa talousteoriassa deflaatiota pidetään ongelmana, koska sen ajatellaan aiheuttavan deflaatiokierteen riskin. Siinä deflaatio aiheuttaisi kulutuksen ja investointien laskun, koska rationaalisesti toimiva kuluttaja lykkäisi hankintojaan odottaessaan hintojen laskevan edelleen. Se taas johtaisi edelleen tuotannon laskuun ja työttömyyden. kenen mukaan?
Deflaatiokierteessä hyödykkeiden hinnat laskisivat, koska kysyntä pienentyy. Kysynnän pienentyminen voi johtua myös työttömyyden kasvusta, jolloin kuluttajien kulutusmahdollisuudet alentuvat, mutta kysynnän pienentymisen syynä on myös työttömyysuhan kasvu, pessimismi, alhainen kuluttajaluottamus heikossa taloustilanteessa, mikä saa ihmiset säästämään rahaa työttömyyden varalle. Deflaatiokierteessä ostopäätösten lykkääminen ei siis ole ainoa ongelma, vaan myös rahan säästäminen pahan päivän varalle varovaisuuden kasvamisen myötä taloustilanteessa muodostuu ongelmaksi. Tällöin kulutus pienentyy ja keskuspankin talouden elvytysyritykset heikentyvät, koska myös liikkeelle laskettu raha todennäköisesti säästettäisiin sen kuluttamisen sijaan.
Taloustieteen uudet suuntaukset korostavat, että kuluttajat eivät tee päätöksiään rationaalisesti, ja taloushistoriallisen tutkimusdatan perusteella kuluttajahintojen lasku ei korreloi heikon talouskasvun kanssa. Rationaalisen kuluttajan ostokäyttäytymisestä aiheutuva deflaatiokierre on siis tunnettu hypoteesi, mutta ei tieteellisesti todistettu ilmiö.
Deflaatiota voi esiintyä nousukaudellakin, mikäli liikkeellä oleva rahamäärä kasvaa hitaammin kuin hyödykkeiden reaalinen tuotanto. Teollisen vallankumouksen aikana 1800-luvulla oli muun muassa Suomessa ja Britanniassa deflaatio vuosikymmenien ajan. Syynä oli rahajärjestelmän jäykkyys käytettäessä kultakantaa. Nousukaudella rahan kysynnän lisääntyessä sen määrää ei voitu lisätä, jolloin rahan arvo nousi.
Dinny Pails

Dennis "Dinny" Pails (4. maaliskuuta 1921 – 22. marraskuuta 1986) oli Britanniassa syntynyt australialainen tennispelaaja. Hän saavutti vuonna 1946 Australian avoimessa tennisturnauksessa miesten kaksinpelissä toisen sijan ja vuonna 1947 voiton. Molemmissa loppuotteluissa hänen vastustajanaan oli John Bromwich, ja molemmat loppuottelut kestivät täydet viisi erää.
Dino Baggio

Dino Baggio
Dino Baggio (s. 24. heinäkuuta 1971, Camposampiero, Italia) on italialainen jalkapalloilija, pelipaikaltaan keskikenttäpelaaja.
Baggio edusti urallaan seuratasolla kotimaassaan Torinoa, Internazionalea, Juventusta, Parmaa, Laziota ja Anconaa sekä Englannissa Blackburnia. Hän saavutti Juventuksen riveissä yhden UEFA Cupin voiton sekä Parman riveissä kaksi UEFA Cupin voittoa ja yhden Italian Cupin voiton.
Baggio pelasi Italian maajoukkueessa 60 ottelua ja teki niissä seitsemän maalia vuosina 1991–1999. Hän kuului Italian joukkueeseen  vuoden 1994 MM-kisoissa, vuoden 1996 EM-kisoissa ja vuoden 1998 MM-kisoissa.
Dino-Dan

Dino-Dan (engl. Dino Dan) on kanadalainen 6–12-vuotiaille lapsille suunnattu televisiosarja. Sarjaa esitetään muun muassa Kanadassa, Yhdysvalloissa ja Australiassa. Suomessa sarjaa on näytetty Galaxi-ohjelmassa Yle TV2 -kanavalla.
Sarja kertoo dinosauruksista kiinnostuneesta kymmenvuotiaasta pojasta, jota näyttelee Jason Spevack. Sarjassa esiintyy tavallisten näyttelijöiden lisäksi tietokoneanimoituja dinosauruksia.
Dino-Dan on voittanut muun muassa Shaw Rocket Prize -palkinnon vuonna 2010 parhaana kanadalaisena lasten televisiosarjana. Samana vuonna se oli ehdolla Gemini-palkinnon saajaksi.
Definitely Maybe

| Definitely Maybe Oasis |
| --- | --- | --- |

Studioalbumin tiedot
 Äänitetty : joulukuu 1993 – huhtikuu 1994
 Julkaistu:  29. elokuuta 1994
 Tuottaja(t): Oasis Mark Coyle Owen Morris David Batchelor
 Tyylilaji: rock, brittipop
 Kesto: 51.57
 Levy-yhtiö:  Creation  Epic
Listasijoitukset
  Britannia: 1.  Suomi: 18.  Yhdysvallat: 58.
Oasiksen muut julkaisut
|   | Definitely Maybe 1994 | (What’s the Story) Morning Glory? 1995 |
Singlet albumilta Definitely Maybe
 ”Supersonic” Julkaistu: 11. huhtikuuta 1994  ”Shakermaker” Julkaistu: 13. kesäkuuta 1994  ”Live Forever” Julkaistu: 8. elokuuta 1994  ”Cigarettes & Alcohol” Julkaistu: 10. lokakuuta 1994  ”Rock ’n’ Roll Star (radio single)” Julkaistu: huhtikuu 1995
Definitely Maybe on brittiläisen rockyhtye Oasiksen debyyttialbumi, joka julkaistiin elokuussa 1994. Se nousi suoraan Britannian albumilistan ykköseksi, ja siitä tuli Britannian kaikkien aikojen nopeimmin myynyt debyyttialbumi (nykyään ennätystä pitää nimissään Arctic Monkeys). Se sai myös kriitikoiden parhaat arviot vuoden 1994 uutuusalbumeista.
Definitely Maybea pidetään yhtenä 1990-luvun brittirockin merkittävimmistä albumeista. Ilmestyessään levy oli valtavirrasta poikkeava, jätkähenkinen, perinteiseen englantilaiseen rockmusiikkiin vahvasti nojaava albumi.
Albumi on listattu useasti viiden parhaan joukkoon Britannian kaikkien aikojen parhaiden levyjen luetteloissa. Sitä pidetään usein parhaana debyyttialbumina ikinä. Albumia on myyty maailmanlaajuisesti noin yhdeksän miljoonaa kappaletta, ja se sisältää hittisinglet ”Supersonic”, ”Shakermaker”, ”Live Forever” ja ”Cigarettes & Alcohol”. Myös albumin kappaleita ”Rock ’n’ Roll Star” ja ”Slide Away” pidetään hyvin merkittävinä kappaleina, joista edellä mainittu oli usein yhtyeen keikkojen päätöskappale sen suosionsa vuoksi. Näiden lisäksi ”Columbia” on myös noussut vahvaksi fanisuosikiksi.
Albumin ja kiertueiden menestyksen jälkeen vuonna 1995 Oasis voitti parhaan brittiläisen läpimurron Brit Awards -palkinnon ja kolme NME Awards -palkintoa. Oasis vastaanotti myös ”Parhaan liveyhtyeen” Q Award -palkinnon. Syyskuussa 2004 albumi palkittiin kotimaassaan seitsemänkertaisella platinalevyllä.
Kappaleet

Kaikki kappaleet säv. ja san. Noel Gallagher, kaikki kappaleet laulaa Liam Gallagher.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Rock ’n’ Roll Star | 5.23 |  |  |  |  |  |  |  |
| 2. | Shakermaker | 5.10 |  |  |  |  |  |  |  |
| 3. | Live Forever | 4.38 |  |  |  |  |  |  |  |
| 4. | Up in the Sky | 4.28 |  |  |  |  |  |  |  |
| 5. | Columbia | 6.17 |  |  |  |  |  |  |  |
| 6. | Supersonic | 4.44 |  |  |  |  |  |  |  |
| 7. | Bring It on Down | 4.17 |  |  |  |  |  |  |  |
| 8. | Cigarettes & Alcohol | 4.50 |  |  |  |  |  |  |  |
| 9. | Digsy’s Dinner | 2.32 |  |  |  |  |  |  |  |
| 10. | Slide Away | 6.32 |  |  |  |  |  |  |  |
| 11. | Married with Children | 3.12 |  |  |  |  |  |  |  |
|  |  | 51.57 |  |  |  |  |  |  |  |
Singlejulkaisut

| Single | Julkaistu | Merkittävät listasijoitukset |
| --- | --- | --- |
| ”Supersonic” | 11. huhtikuuta 1994 |  Britannia: 31. |
| ”Shakermaker” | 13. kesäkuuta 1994 |  Britannia: 11. |
| ”Live Forever” | 8. elokuuta 1994 |  Britannia: 10. |
| ”Cigarettes & Alcohol” | 10. lokakuuta 1994 |  Britannia: 7. |
| ”Rock ’n’ Roll Star” | huhtikuu 1995 | – |
Kaikille singleille kuvattiin myös musiikkivideot, jotka on sittemmin julkaistu muun muassa videopalvelu YouTubessa.
Kokoonpano

Liam Gallagher - laulu
Noel Gallagher - soolokitara, taustalaulu
Paul Arthurs - rytmikitara
Paul McGuigan - basso
Tony McCarroll - rummut, lyömäsoittimet
Aiheesta muualla

Oasis - Definitely Maybe The Documentary (Full Length) videopalvelu YouTubessa
Deltapartitivirus: Beet cryptic virus 3

| Deltapartitivirus: Beet cryptic virus 3> Tieteellinen luokittelu |
| --- | --- |
Kunta:  Virukset
Heimo:  Partitiviridae
Suku:  Deltapartitivirus:
Laji:  Beet cryptic virus 3
Kaksiosainen nimi
 Deltapartitivirus: Beet cryptic virus 3  ICTV 
  [ Muokkaa Wikidatassa ] [ ohje ]  
Deltapartitivirus: Beet cryptic virus 3 on Deltapartitivirus:-sukuun ja Partitiviridae-heimoon kuuluva virus. Tieteellisen nimen sille antoi ensimmäisenä ICTV. Sillä ei ole alalajeja.
Kirjallisuutta

Adams MJ, Carstens EB: ​ Ratification vote on taxonomic proposals to theInternational Committee on Taxonomy of Viruses.  Arch Virol. 2012Jul;157(7):1411-22. Epub 2012 Apr 6. PubMed PMID: 22481600., 2012.
King, A.M.Q., Adams, M.J., Carstens, E.B. and Lefkowitz, E.J. (Eds): ​ Virus taxonomy: classification and nomenclature of viruses: Ninth Report of the International Committee on Taxonomy of Viruses.  San Diego: Elsevier., 2012.
Aiheesta muualla

Laji.fi: Beet cryptic virus 3
Call of Duty: Finest Hour

| Call of Duty: Finest Hour |
| --- | --- |

Kehittäjä:  EXAKT Entertainment (GC) Spark Unlimited (PS2, Xbox)
Julkaisija:  Activision JP Capcom
Suunnittelija:  Eric Church
Käsikirjoittaja:  Michael Schiffer
Säveltäjä:  Michael Giacchino
Pelisarja:  Call of Duty
Pelimoottori:  RenderWare
Julkaistu:  GameCube NA 16. marraskuuta 2004 EU 26. marraskuuta 2004 PlayStation 2, Xbox NA 16. marraskuuta 2004 EU 2. joulukuuta 2004 JP 27. lokakuuta 2005
Lajityyppi:  ensimmäisen persoonan ammuntapeli
Pelimuoto:  yksinpeli, kaksinpeli, moninpeli
Ikäluokitus:  ESRB: T PEGI: 16+
Alusta:  Nintendo GameCube, PlayStation 2, Xbox
Lisenssi:  Suljettu lisenssi
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK    : 
Call of Duty: Finest Hour on Spark Unlimitedin kehittämä ja Activisionin julkaisema Call of Duty -pelisarjaan kuuluva ensimmäisen persoonan ammuntapeli. Peli julkaistiin marraskuussa 2004 Nintendo GameCubelle, PlayStation 2:lle ja Xboxille.
Vaikka peli perustuukin alkuperäiseen Call of Dutyyn, Finest Hourilla on tarinansa. Aiempien versioiden tapaan pelaaja pääsee Yhdysvaltain, Ison-Britannian ja Neuvostoliiton puolelle, ja pelitapahtumat perustuvat historiallisiin tositapahtumiin, kuten Stalingradin taisteluun ja Tunisian aavikkosotaan. Pelin musiikit sävelsi alkuperäisenkin Call of Dutyn parissa työskennellyt Michael Giacchino.
Tarina > Pelattavat hahmot

Sotamies Aleksander Sakalov on ensimmäinen pelattava henkilö kahden tason ajan. Ystävystyy Tanja Pavelovan kanssa mutta kuolee saksalaisen panssarivaunun tuhotessa hänen talonsa ja hänet mukana.
Luutnantti Tanja Pavelova on toinen pelattava henkilö kahden tason ajan. Tarkka-ampuja, joka puolusti urheasti traktoritehdasta. Haavoittuu saman panssarivaunun osumasta, joka tappoi Sakalovin.
Majuri Nikolai Badanov on kolmas pelattava henkilö neljän tason ajan. Toimii T-34-panssarivaunun johtajana ja ylenee luutnantista majuriksi.
Sotamies Edward Carlyle on neljäs pelattava henkilö neljän kentän ajan. Brittiläinen kommando ja kersantti Bob Starkeyn hyvä ystävä.
Luutnantti Chuck Walker on viides pelattava henkilö neljän kentän ajan. Osallistuu Aachenin valtaukseen. Ylenee kersantista luutnantiksi.
Kersantti Sam Rivers on kuudes pelattava henkilö yhden kentän ajan. Johtaa M4 Sherman -panssarivuanua ja osallistuu Ardennien taisteluun.
Vastaanotto

Metacritic-kerääjäsivustolla pelin PS2-versio sai 76/100 pistettä, perustuen 49 kriittiseen arvosteluun. GameSpotin arvostelussa peliä kritisoitiin tarinan intensiivisyyden puutteesta, kun taas sen miljöitä kehuttiin.
Aiheesta muualla

Call of Dutyn viralliset kotisivut
Compton Gamma Ray Observatory

| Compton-satelliitti |
| --- | --- |
 Taiteilijan näkemys CGRO:sta kiertoradallaan (NASA)
Alkuperäinen nimi:  Compton Gamma Ray Observatory
Organisaatio:  NASA
Tehtävätyyppi:  Gammasäteilyn mittaaminen ja kuvantaminen
Laukaisu:  5. huhtikuuta 1991
Loppu:  4. kesäkuuta 2000
Massa:  17 000 kg
Kiertorata
Viitejärjestelmä:  Maakeskeinen
Kiertoaika:  90 min
Aiheesta muualla
Virallinen sivusto
Compton Gamma Ray Observatory oli NASA:n suurin koskaan lähettämä satelliitti. Sen tehtävänä oli kartoittaa universumia gamma-aaltoalueella. Tehtävä oli kaiken kaikkiaan menestys, mutta lopulta luotain piti gyroskoopin rikkouduttua ajaa alas kiertoradaltaan. Luotain kiersi maata yhdeksän vuoden ajan. Kiertoradan korkeus oli 450 kilometriä ja kierroksen kesto oli noin 90 minuuttia. Kesäkuun 4. päivänä vuonna 2000 satelliitti pudotettiin tulipallona Tyyneen valtamereen. Satelliitin instrumentteja olivat BATSE, OSSE, COMPTEL, EGRET .
Aiheesta muualla

Kuvia tai muita tiedostoja aiheesta Compton Gamma Ray Observatory Wikimedia Commonsissa
NASA
Nasan CGRO-sivu (Arkistoitu – Internet Archive)
Collected

| Collected Massive Attack |
| --- | --- | --- |

Kokoelmalevyn tiedot
 Julkaistu: 27. maaliskuuta 2006
 Tuottaja(t): Massive Attack, Jonny Dollar, Cameron McVey, Nellee Hooper, The Insects, Neil Davidge
 Tyylilaji: trip hop
 Kesto: 130.00
 Levy-yhtiö: Virgin Records
Massive Attackin muut julkaisut
| Danny the Dog 2004 | Collected 2006 | Heligoland 2010 |
Collected on brittiläisen trip hop -yhtyeen Massive Attackin vuonna 2006 julkaistu kokoelma.
Albumi sisältää yhtyeen klassikot ja hitit sen studioalbumeilta Blue Lines, Protection, Mezzanine ja 100th Window sekä yhden uuden kappaleen Live With Me, jonka laulaa bluesmuusikko Terry Callier. Kappaleesta julkaistiin hieman ennen kokoelmaa single sekä musiikkivideo. Kappale Butterfly Caught on lyhennetty versio sen alkuperäisestä. Sly ja Five Man Army ovat miksauksiltaan erilaisia verrattuna alkuperäisiin albumiversioihinsa.
Kokoelmasta on julkaistu myös versio, joka sisältää DualDisc bonuslevyn. DualDisc sisältää CD-puolen ja DVD-puolen. CD-puolella on yhtyeen harvinaisuuksia soundtrackeilta yms. DVD-puoli sisältää yhtyeen musiikkivideoita.
Kappalelista

Safe From Harm (albumilta Blue Lines )
laulu - Shara Nelson ja Robert Del Naja
Karmacoma (albumilta Proection )
laulu - Tricky ja Robert Del Naja
Angel (albumilta Mezzanine )
laulu - Horace Andy ja Robert Del Naja
Teardrop (albumilta Mezzanine )
laulu - Elizabeth Frazier
Inertia Creeps (albumilta Mezzanine )
laulu - Robert Del Naja
Protection (albumilta Protection )
laulu - Tracey Thorn
Butterfly Caught (albumilta 100th Window )
laulu - Robert Del Naja
Unfinished Sympathy (albumilta Blue Lines )
laulu - Shara Nelson
Risingson (albumilta Mezzanine )
laulu - Robert Del Naja ja Grant Marshall
What Your Soul Sings (albumilta 100th Windows )
laulu - Sinéad O'Connor
Future Proof (albumilta 100th Windows )
laulu - Robert Del Naja
Five Man Army (albumilta Blue Lines )
laulu - Horace Andy, Robert Del Naja, Grant Marshall ja Andrew Vowles
Sly (albumilta Protection )
laulu - Nicolette
Live With Me (kokoelmalle tehty kappale)
laulu - Terry Callier
Aiheesta muualla

Massive Attackin Collected albumin omat sivut (Arkistoitu – Internet Archive) (englanniksi)
Desmopuntius

| Desmopuntius |
| --- | --- |
 Kuusiraitabarbi (Desmopuntius hexazona)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Alalahko::  Särkikalat Cyprinoidei
Heimo::  Karpit Cyprinidae
Alaheimo::  Smiliogastrinae
Suku::  Desmopuntius  Kottelat, 2013
Katso myös
   Desmopuntius Wikispeciesissä   Desmopuntius Commonsissa 
Infobox OKNimi-testi OK: 
Desmopuntius on karppien heimon (Cyprinidae) kalasuku. Suku on erotettu aiemmin laajemmasta Puntius-suvusta, joka luettiin ennen Barbinae-alaheimoon. Suvun tieteellinen nimi muodostuu kreikan sanasta desmotes, joka merkitsee vankia ja sanasta puntius, joka viittaa vankien raidalliseen pukuun.
Desmopuntius on kaakkoisaasialainen kalasuku, johon kuuluu alle 10-senttisiä raidallisia makean veden barbikaloja. Monia pidetään akvaariossa.
Lajit

Sukuun kuuluu seuraavat 7 lajia:
Desmopuntius foerschi (Kottelat, 1982) – Häivebarbi
Desmopuntius gemellus (Kottelat, 1996)
Desmopuntius hexazona (Weber & de Beaufort, 1912) – Kuusiraitabarbi
Desmopuntius johorensis (Duncker, 1904) – Juovabarbi
Desmopuntius pentazona (Boulenger, 1894) – Viisiraitabarbi
Desmopuntius rhomboocellatus (Koumans, 1940) – Rengasbarbi
Desmopuntius trifasciatus (Kottelat, 1996)
Dylan Fergus

Dylan Fergus (s. 4. tammikuuta 1980) on yhdysvaltalainen näyttelijä. Hän esittää Noah Bennettin roolin televisiosarjassa Passions. Hänet on lisäksi nähty esimerkiksi sarjassa All My Children ja elokuvassa HellBent (2004).
Aiheesta muualla

Dylan Fergus Internet Movie Databasessa. (englanniksi)
DC Super Hero Girls

| DC Super Hero Girls |
| --- | --- |
Tyyli:  piirrossarja   toiminta   seikkailu   supersankari   komedia-draama
Kestoaika:  11-15 min
Luoja(t):  Shea Fontana   Lisa Yee   Aria Moffly
Pääosissa:  Yvette Nicole Brown Teala Dunn Grey Griffin Anais Fairweather Ashlyn Selich Stephanie Sheh  Cristina Milizia Tara Strong Mae Whitman
Alkuperämaa:   Yhdysvallat
Verkko:   Cartoon Network  Netflix
Esitetty:  1. lokakuuta 2015 – 27. joulukuuta 2018
Jaksoja:  112 (luettelo jaksoista)
Aiheesta muualla
IMDb 
DC Super Hero Girls tai DC Superhero Girls (useissa maissa) on Warner Bros. Consumer Productsin ja DC Entertainmentin luoma yhdysvaltalainen supersankariverkkosarja ja franchising, joka julkaistiin vuonna 2015.
Vuonna 2017 DC paljasti, että DC Super Hero Girls -linjan muotoilisi uudelleen Lauren Faust, joka oli aiemmin työskennellyt elokuvissa The Powerpuff Girls, Foster's Home for Imaginary Friends ja My Little Pony: Ystävyyden taikaa. Tämä johti tammikuussa 2019 tapahtuvaan franchising-brändin täydelliseen uudelleen vaihtamiseen, joka keskittyi samannimiseen television uudelleenkäynnistykseen, jota alettiin esittää Cartoon Networkissa maaliskuussa 2019. Uudelleenkäynnistetty sarja sai vahvasti inspiraationsa Faustin DC Nation Shorts -shortseista Super Best Friends Forever vuodelta 2012, samalla kun se toi tiettyjä teemoja aikaisemmasta DC Super Hero Girls -verkkoohjelmasta.
Yleiskatsaus > Lähtökohta

Super Hero High Schoolissa tunnetut DC-sankarit, sekä miehet että naiset, osallistuvat haastaviin tunteihin ja kohtaavat kaiken kasvamisen kiusallisuuden ja ainutlaatuisten supervoimien aiheuttaman lisästressin.
Yleiskatsaus > Ilmoitus

Monipuolinen franchising julkistettiin huhtikuussa 2015. Ilmoitettu valikoima sisälsi animoidun verkkosarjan, graafisen romaanisarjan, [[Random Housen kirjoja, Lego-sidoksia ja Matelin toimintahahmoja.  Kohdeyleisö on 6–12-vuotiaat tytöt.
Yleiskatsaus > Verkkosivu

Sivusto julkaistiin heinäkuun alussa 2015. Julkaisemisen yhteydessä esitellyt hahmot olivat: Ihmenainen, Lepakkotyttö, Terästyttö, Harley Quinn, Myrkkymuratti, Katana ja Bumblebee. Muita hahmoja, kuten Hal Jordan, Barry Allen, Star Sapphire, Petopoika, Cheetah, Haukkatyttö ja Kissanainen esiintyvät myös. Amanda Waller esiintyy sarjan Super Hero High -asetusten päähenkilönä.  Monet muut DC Comicsin sankarit ja roistot näkyvät taustalla cameoina.
Dickursby skola

| Dickursby skola |
| --- | --- |
 Dickursby skola etupihalta nähtynä.
Sijainti:  Idrottsvägen 4, 01370  Vanda
Koordinaatit:  60.2959°N, 25.0586°E
Tyyppi:  ruotsinkielinen alakoulu
Perustettu:  1896 (vanha koulurakennus rakennetaan)
Rehtori:  Mia Förars-Pöytäniemi
Luokat:  1–6
Oppilaita:  179 (2019), noin 50 oppilaan Kyrkoby skola mukaan luettuna
Verkkosivut
Dickursby skola on ruotsinkielinen alakoulu Jokiniemen kaupunginosassa Tikkurilan suuralueella Vantaalla. Kouluun kuuluvat luokka-asteet 1–6 ja esikoulu. Vuonna 2015 kouluun liitettiin hallinnollisesti Helsingin pitäjän kirkonkylässä sijaitseva pieni kyläkoulu Kyrkoby skola. Kouluilla on esimerkiksi yhteinen rehtori. Kahdessa toimipisteessä opiskelee yhteensä 179 oppilasta.
Dickursby skola aloitti toimintansa jo vuonna 1896. Koulupihalla on alkuopetuksen käyttämä vanha puinen koulutalo ja kivinen koulurakennus. Sekä uudempi että vanhempi koulurakennus on suojeltu asemakaavassa.
Pihapiirissä toimii myös Hiekkaharjun kirjasto.
Dickursby skola: etupuolen julkisivua.
Dickursby skola: kivinen koulurakennus.
Sisäpihan vanhassa puurakennuksessa annetaan esiopetusta. Siinä toimii myös Hiekkaharjun kirjasto.
Aiheesta muualla

Kuvia tai muita tiedostoja aiheesta Dickursby skola Wikimedia Commonsissa
Viralliset kotisivut
Carl Henrik Boheman

Carl Henrik Boheman
Carl Henrik Boheman (1796–1868) oli ruotsalainen hyönteistutkija. Hänestä tuli 1841 valtionmuseon professori ja hyönteiskokoelmien intendentti. Hänen asiantuntemuksensa kovakuoriaisten, etenkin kilpikuoriaisten alalla on huomioitu kansainvälisesti.
Comptonin ilmiö

Kaaviokuva Comptonin ilmiön periaatteesta.
Comptonin ilmiö eli Comptonin sironta on korkeataajuuksisen sähkömagneettisen säteilyn epäelastista siroamista väliaineen elektronista. Ilmiössä sähkömagneettisen säteilyn aallonpituus kasvaa, kun fotoni luovuttaa törmäyksessä osan energiastaan elektronille. Ilmiö osoittaa että valolla on hiukkasluonne: klassisen teorian mukaan aallonpituuden ei pitäisi muuttua vuorovaikutuksessa. Ilmiön havaitsi Arthur H. Compton vuonna 1922. Hänelle myönnettiin ilmiön löytämisestä Nobelin palkinto viisi vuotta myöhemmin 1927.
Fotonin aallonpituuden muutos Comptonin ilmiössä on
missä  h on Planckin vakio,  c valon nopeus tyhjiössä,  m elektronin lepomassa, ja  \theta   sirontakulma eli säteen suunnan muutos.
Käänteinen Comptonin sironta tarkoittaa tilannetta, jossa energiaa siirtyy nopeasti liikkuvalta elektronilta pienienergiaiselle fotonille. Ilmiö on havaittu galaksijoukkojen kuumassa kaasussa, joka vähentää kosmisen mikroaaltotaustan kirkkautta: kuuman kaasun nopeat elektronit nostavat mikroaallon energiaa niin, että tavallisesti tarkasteltavalla aallonpituuskaistalla kirkkaus vähenee. Tämä tunnetaan myös nimellä Sunyaevin-Zeldovichin -ilmiö.
Aiheesta muualla

Kuvia tai muita tiedostoja aiheesta Comptonin ilmiö Wikimedia Commonsissa
Daði Freyr

| Daði Freyr Pétursson |
| --- | --- |

Henkilötiedot
Syntynyt: 30. kesäkuuta 1992 (ikä 32) Reykjavík, Islanti
Ammatti:  laulaja, lauluntekijä, muusikko
Muusikko
Taiteilijanimi:  Daði, Daði Freyr
Laulukielet:  islanti, englanti
Aktiivisena:  2012–
Tyylilajit:  synthpop, elektropop
Soittimet:  syntetisaattori, basso, kitara, rummut
Levy-yhtiöt:  Samlist ehf
Aiheesta muualla
dadifreyr.com
  [ Muokkaa Wikidatassa ] [ ohje ]  
Daði Freyr Pétursson (s. 30. kesäkuuta 1992 Reykjavík, Islanti), tunnettu myös pelkällä nimellä Daði Freyr (usein myös Daði), on islantilainen laulaja-lauluntekijä. Voitettuaan vuoden 2020 Söngvakeppnin-euroviisukarsintakilpailun, hänen piti edustaa Islantia vuoden 2020 Eurovision laulukilpailussa yhdessä Gagnamagniðin kanssa kappaleella ”Think About Things”. Vuoden 2020 Euroviisut kuitenkin peruttiin koronaviruspandemian vuoksi, ja heidät valittiin sen sijaan Islannin edustajaksi vuoden 2021 kilpailuun. Heidän vuoden 2021 edustuskappaleensa on nimeltään ”10 Years”. Daði on lisäksi osallistunut Söngvakeppniniin vuonna 2017 kappaleella “Is This Love“.
Lapsuus ja nuoruus

Daði syntyi Reykjavíkissa Islannissa, mutta varttui Tanskassa yhdeksänvuotiaaksi asti. Tämän jälkeen Daðin perhe muutti takaisin Islantiin, jossa he asettuivat asumaan ensiksi Suðurlandin Laugalandiin ja myöhemmin Ásahreppuriin. Daði valmistui Fjölbrautaskóli Suðurlands -koulusta vuonna 2012. Vuonna 2017 hän suoritti musiikkimanagerin ja äänisuunnittelijan kandidaattitutkinnon Berliinissä.
Musiikkiura

Nuorena Daði soitti rumpuja sekä opiskeli pianon ja kitaran soittoa. Myöhemmin hän liittyi bändiin nimeltä RetRoBot, jonka muodostivat hänen lisäksi laulaja Gunnlaugur Bjarnason ja kitaristi Guðmundur Einar Vilbergsson. Vuonna 2012 RetRoBot voitti Reykjavíkissa järjestettävän vuosittaisen Músíktilraunir-kilpailun ja samalla Daði nimettiin vuoden parhaaksi elektronisen musiikin tekijäksi. Seuraavana vuonna RetRoBot julkaisi albumin nimeltä Blackout.